ตลาดหุ้นเอเชียปรับตัวลดลงเช้านี้ ตามทิศทางตลาดหุ้นนิวยอร์ก
ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากตลาดหุ้นนิวยอร์กที่ปิดลบเมื่อคืนนี้ ในขณะที่หุ้นกลุ่มผู้ผลิตยาและหุ้นกลุ่มการเงินอ่อนแรงลง
21 ต.ค. 2558

สำนักข่าวอินโฟเควสท์รายงาน ตลาดหุ้นเอเชียปรับตัวลดลงในช่วงเช้าวันนี้ โดยได้รับปัจจัยถ่วงจากตลาดหุ้นนิวยอร์กที่ปิดลบเมื่อคืนนี้ ในขณะที่หุ้นกลุ่มผู้ผลิตยาและหุ้นกลุ่มการเงินอ่อนแรงลง
ดัชนี MSCI Asia Pacific ลดลง 0.1% แตะ 133.59 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,167.64 จุด ลดลง 39.51 จุด, ดัชนี SSE Composite ตลาดหุ้นจีนเปิดวันนี้ที่ 3,428.56 จุด เพิ่มขึ้น 3.23 จุด, ดัชนี TAIEX ตลาดหุ้นไต้หวันเปิดวันนี้ที่ 8,668.08 จุด เพิ่มขึ้น 14.48 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,039.25 จุด ลดลง 0.11 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,034.70 จุด เพิ่มขึ้น 15.67 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,700.36 จุด ลดลง 4.67 จุด ส่วนตลาดหุ้นฮ่องกงปิดทำการเนื่องในเทศกาลชงโหย่ง